Syeh Domba lan Syeh Kewel banjur ndherekake lakune Ki Ageng Pandanara II. Nyai Ageng Kaliwungu isih wae ngetutake lakune Ki Ageng saka adoh. Banjur ora sawetara suwe, sangking kesele, celathu marang Ki Ageng, “Ki, aku aja ditinggal. Karo bojo mbok aja lali!” Ki Ageng banjur mandheg, ngenteni garwane. Ing tembene, papan mau banjur dijenengi Boyolali, saka tetembungan “karo bojo mbok aja lali”.
